Chartres
Store norske leksikon,Geografi,Verdens geografi,Europa,Frankrikes geografi
Chartres er en by i Frankrike, i regionen Centre-Val de Loire, hovedstad i departementet Eure-et-Loir, 80 kilometer sørvest for Paris. Byen har 38 578 innbyggere (2017).
Chartres er handelssenter for landskapet Beauce (Frankrikes kornkammer). Det er produksjon av landbruksmaskiner, gjødsel og næringsmidler i byen. Chartres har flere vakre, gamle kirker og interessante hus fra middelalderen, og er særlig kjent for den praktfulle gotiske Chartres-katedralen, som står på UNESCOs Liste over verdens kultur- og naturarv. Historie Chartres het i romertiden Autricium og var sentrum for den galliske druidereligion og karnutenes hovedby. I middelalderen utgjorde byen og distriktet et grevskap som kom under den franske krone i 1346. Chartres ble senere gjort til hertugdømme for huset Orléans. Les mer i Store norske leksikon Chartres-katedralen druide